
Szentendre Város Önkormányzat Képviselő-testületének

2024. január 31-i üléséről készült jegyzőkönyvéből

2.
Sürgősségi indítvány Tulajdonosi hozzájárulás a Vujicsics Tihamér Alapfokú Művészeti Iskola, valamint a Szentendrei II. Rákóczi Ferenc Általános Iskola és Gimnázium épületére a köznevelési infrastruktúra fejlesztése tárgyában kiírásra került pályázat benyújtásához
Előadó: Fülöp Zsolt polgármester
Szentendre Város Önkormányzat Képviselő-testületének

2/2024. (I.31.) Kt. sz. határozata:

Szentendre Város Önkormányzat Képviselő-testülete úgy dönt, hogy 

1. Szentendre Város Önkormányzat tulajdonát képező, Szentendre belterület 1815 és 1795 hrsz alatt felvett, a természetben 2000 Szentendre Duna korzó 24. szám alatt található (Vujicsis Tihamér Alapfokú Művészeti Iskola)  ingatlant érintően a „TOP_Plusz-3.3.3-23. Köznevelési infrastruktúra fejlesztése” projekt keretében a Váci Tankerületi Központ támogatás iránti kérelmet nyújtson be az ingatlant érintő támogató tevékenységek (várhatóan a tető felújítása, bádogosmunkák, új cserép elhelyezése, tetőkibúvók, villámvédelem, fejlesztőszoba kialakítása és fejlesztési eszközök beszerzése) megvalósítására, továbbá

2. Szentendre Város Önkormányzat tulajdonát képező, Szentendre belterület 2329, 2328, 2326 hrsz alatt felvett, a természetben 2000 Szentendre Rákóczi Ferenc utca 6. szám alatt található (Szentendrei II. Rákóczi Ferenc Általános Iskola és Gimnázium)  ingatlant érintően a „TOP_Plusz-3.3.3-23. Köznevelési infrastruktúra fejlesztése” projekt keretében a Váci Tankerületi Központ támogatás iránti kérelmet nyújtson be az ingatlant érintő támogató tevékenységek (várhatóan a tető felújítása, azbeszt tartalmú pala bontása, új cserépfedés, villámvédelem, fejlesztési helyszín részleges felújítása, fejlesztő eszközök beszerzése) megvalósítására;
3. a tulajdonosi hozzájárulást a Váci Tankerületi Központ kérelmére, az 1. és 2. pontban foglalt célok megvalósítása érdekében az alábbi felételekkel adja meg:  

· a tulajdonosi hozzájárulás kiviteli tervek ismerete nélkül kerül kiadásra, kizárólag a pályázaton történő indulás lehetőségének biztosítása céljából. A tulajdonosi hozzájárulás nem pótolja a kivitelezés megkezdéséhez szükséges tulajdonosi hozzájárulást, sem az önkormányzat hatáskörébe tartozó hatósági vagy szakhatósági hozzájárulást, illetve véleményezést,
· a beruházásokhoz szükséges építésügyi-, örökségvédelmi- és településképi hatósági engedélyek megszerzése, illetve bejelentések megtétele, valamint a szakmai konzultáció lefolytatása a Váci Tankerületi Központ, mint építtető kötelessége és felelőssége,
· a Váci Tankerületi Központ köteles a felújítás koncepcióterveit Szentendre Város Önkormányzatával egyeztetni;

4. felhatalmazza a Polgármestert, hogy a tulajdonosi hozzájárulást az 1. és 2. pontban foglalt tartalommal írja alá.

Felelős: Polgármester 

Határidő: 2024. április 1.

Végrehajtásért közvetlenül felelős: Városfejlesztési és Vagyongazdálkodási Iroda, Irodavezető

 K. m. f.

Fülöp Zsolt s. k.
dr. Schramm Gábor s. k.


polgármester
jegyző

Kapja:
1. Önkormányzati és Ügyfélszolgálati Iroda – irattár

2. A Képviselő-testület tagjai

3. Városfejlesztési és Vagyongazdálkodási Iroda, Irodavezető - intézkedésre
Közzétéve az L/Testületi anyagok/Határozatok mappában és a Weboldalon.
A kiadmány hiteléül:
Szentendre, 2024. február 1.
Simor Györgyné
jegyzőkönyvvezető

